CELEX: 62011CA0367
Language: el
Date: 2012-10-25 00:00:00
Title: Υπόθεση C-367/11: Απόφαση του Δικαστηρίου (τέταρτο τμήμα) της 25ης Οκτωβρίου 2012 [αίτηση του Cour de cassation (Βέλγιο) για την έκδοση προδικαστικής αποφάσεως] — Déborah Prete κατά Office national de l’emploi (Ελεύθερη κυκλοφορία των προσώπων — Άρθρο 39 ΕΚ — Υπήκοος κράτους μέλους αναζητών απασχόληση εντός άλλου κράτους μέλους — Ίση μεταχείριση — Επιδόματα αναμονής υπέρ νέων αναζητούντων για πρώτη φορά εργασία — Χορήγηση εξαρτώμενη από την προϋπόθεση της πραγματοποιήσεως τουλάχιστον έξι ετών σπουδών εντός τους κράτους υποδοχής)

22.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/6
            
         Απόφαση του Δικαστηρίου (τέταρτο τμήμα) της 25ης Οκτωβρίου 2012 [αίτηση του Cour de cassation (Βέλγιο) για την έκδοση προδικαστικής αποφάσεως] — Déborah Prete κατά Office national de l’emploi
   (Υπόθεση C-367/11) (1)
   
   (Ελεύθερη κυκλοφορία των προσώπων - Άρθρο 39 ΕΚ - Υπήκοος κράτους μέλους αναζητών απασχόληση εντός άλλου κράτους μέλους - Ίση μεταχείριση - Επιδόματα αναμονής υπέρ νέων αναζητούντων για πρώτη φορά εργασία - Χορήγηση εξαρτώμενη από την προϋπόθεση της πραγματοποιήσεως τουλάχιστον έξι ετών σπουδών εντός τους κράτους υποδοχής)
   2012/C 399/08
   Γλώσσα διαδικασίας: η γαλλική
   
      Αιτούν δικαστήριο
   
   Cour de cassation
   
      Διάδικοι στην υπόθεση της κύριας δίκης
   
   Déborah Prete
   
      κατά
   
   Office national de l’emploi
   
      Αντικείμενο
   
   Αίτηση προδικαστικής αποφάσεως — Cour de cassation (Βέλγιο) — Ερμηνεία των άρθρων 12, 17, 18 και 39 ΕΚ (νυν άρθρα 18, 20, 21 και 45 ΣΛΕΕ) — Επιδόματα αναμονής υπέρ νέων αναζητούντων για πρώτη φορά εργασία — Χορήγηση εξαρτώμενη από την ολοκλήρωση εξαετούς τουλάχιστον φοιτήσεως σε εκπαιδευτικό ίδρυμα του οικείου κράτους μέλους — Άρνηση χορηγήσεως σε υπήκοο άλλου κράτους μέλους που πραγματοποίησε σπουδές δευτεροβάθμιας εκπαιδεύσεως στο άλλο αυτό κράτος, αποκλειστικώς λόγω της μη τηρήσεως της προαναφερθείσας προϋποθέσεως — Στοιχεία που πρέπει να λαμβάνονται υπόψη για την εκτίμηση του δεσμού μεταξύ του νέου και της εθνικής αγοράς εργασίας
   
      Διατακτικό
   
   Αντιβαίνει στο άρθρο 39 ΕΚ εθνική διάταξη όπως η επίδικη στο πλαίσιο της κύριας δίκης η οποία εξαρτά το δικαίωμα λήψεως των επιδομάτων αναμονής του οποίου απολαύουν οι αναζητούντες μία πρώτη απασχόληση νέοι από την προϋπόθεση ότι ο ενδιαφερόμενος πραγματοποίησε τουλάχιστον εξαετείς σπουδές σε εκπαιδευτικό ίδρυμα του κράτους μέλους υποδοχής, καθ’ o μέτρο η εν λόγω προϋπόθεση δεν επιτρέπει να ληφθούν υπόψη άλλα αντιπροσωπευτικά στοιχεία ικανά να στοιχειοθετήσουν την ύπαρξη πραγματικού δεσμού μεταξύ του αιτούντος επιδόματα και της επίδικης γεωγραφικής αγοράς εργασίας και υπερβαίνουν ως εκ τούτου ό,τι είναι αναγκαίο για την επίτευξη του επιδιωκόμενου με την ανωτέρω διάταξη στόχου, ο οποίος έγκειται στην εγγύηση της υπάρξεως ενός τέτοιου δεσμού.
   
      (1)  ΕΕ C 282 της 24.9.2011.